त्यसैले अवको दिनमा सबैको जितजितको अवस्था सिर्जना गर्नेतर्फ लागौ । सबैखाले बिबिधता र पहिचानलाई एउटै खस भाँडोमा हालेर पगाल्ने कोशिस नगरौ । नेपालमा १० बर्ष सशस्त्र जनयुद्ध, १९ दिने जनआन्दोलन सम्पन्न भयो । जसको परिणाम विभेदको नाइके राजतन्त्रको पनि अन्त्य भइसकेको छ । यतिका युद्ध, आन्दोलन भएर क्षेति भोगिसकेको अवस्थामा नेपालले फेरी पनि अर्को युद्ध वा आन्दोलन गर्नु नपरोस् र बिगतको झै क्षति भोग्नु नपरोस् । हामीसँग असोज ३ लाई सेतो दिन बनाउने अवसर र समय पनि छ, त्यसलाई उपयोग गरौ ।
